ગીર સોમનાથના દેવલી ગામે છેલ્લા કેટલાક સમયથી રંજાડતો દીપડો પાંજરે પૂરવામાં આવ્યો હતો. દેવલી ગામના વાડી માલિકો તેમજ ગ્રામજનોએ જંગલ ખાતાને અનેક વાર રજૂઆતો કરી હતી. કારણ કે એ વિસ્તારમાં ફરતા દીપડાને કારણે લોકો ખૂબ ભયભીત થઈ ગયા હતા. આથી જંગલ ખાતાએ દીપડાને કેદ કરવા પાંજરા ગોઠવ્યા હતા અને આખરે આ દીપડો પાંજરે પૂરાતા તેને સાસણ એનિમલ કેર સેન્ટર ખાતે મોકલવામાં આવ્યો હતો. ખૂંખાર દીપડાને પાંજરામાં પૂરાતા ગ્રામજનો તેને જોવા ઉમટી પડ્યા હતા.